stanford-oval/wikipedia huggingface dataset:
ดิอะเมซิ่งเรซ 15
สถานที่ในการแข่งขัน > เลก 10 (เอสโตเนีย → สาธารณรัฐเช็ก)

ทาลลินน์ (ท่าอากาศยานทาลลินน์ลินนาร์ท มีริ) ไป ปราก, สาธารณรัฐเช็ก  (ท่าอากาศยานรูซิเน)
ปราก (จัตุรัสเมืองเก่า)
ปราก (เวิลตาวา - Kayaky Troja)
ปราก (โรงละครการแสดงเอสเตท)
ปราก (ปราสาทปราก)
สำหรับทางแยกของเลกนี้ ทีมจะต้องเลือกระหว่าง เร็วและใจร้อน (Fast & Furious) กับ ช้าและใจเย็น (Slow & Steady) โดยทีมที่เลือกเร็วและใจร้อน จะต้องเปลี่ยนเครื่องแต่งกายเป็นชุดรัดรูปและสวมหมวกกันน็อก แล้วทำการเรียนการฝึกพายเรือพายัคอย่างมืออาชีพ โดยการร่วมกันพายเรือคายัคไปตามสายน้ำเชี่ยวกราด แล้วพายเรือหลบหลีกเสาอันเป็นอุปสรรคในการพายเรือ ไปยังจุดที่มีธงสีเหลือง-แดงแขวนอยู่ ในกรณีที่ทีมทำเรือคว่ำก่อน ทีมจะต้องขึ้นมาบนฝั่ง แล้วกลับไปเริ่มต้นใหม่ ส่วนทีมที่เลือกช้าและใจเย็น จะต้องห้อยโหนสลิงลอยฟ้า แล้วใช้มือเคลื่อนไปตามเส้นสลิงเพื่อให้ถึงบริเวณที่มีธงแขวนอยู่ ซึ่งบริเวณของธงทั้ง 2 ทางแยกจะเท่ากัน ส่วนอุปสรรคของเลกนี้ สมาชิกที่ทำอุปสรรคจะต้องค้นหาเครื่องดนตรีแมนโดลิน ในเก้าอี้ที่นั่งของโรงละครการแสดงเอสเตท ซึ่งเป็นที่ที่ทำการแสดงครั้งแรกของโวล์ฟกัง อะมาเดอุส โมซาร์ทกว่า 6000 ตัว ซึ่งจะมีเครื่องดนตรีชนิดอื่นๆถูกซ่อนเป็นตัวลวงแก่สมาชิกอีกด้วย โดยเมื่อสมาชิกค้นพบแล้ว เขาหรือเธอจะต้องหานักร้องโอเปร่าชาย (ดอน โจวานนี) ที่ทำการร้องเพลงอยู่บนเวที เพื่อขอแลกคำใบ้ต่อไปจากเขา
ที่จัตุรัสเมืองเก่า ทีมจะต้องหาผู้ชายที่นั่งอยู่ในรถ Vintage Praga ซึ่งเขาจะเป็นคนที่ให้คำใบ้ต่อไปแก่ทีม
หลังจากที่ทีมทำงานทางแยกเสร็จแล้ว ทีมจะต้องทราบให้ได้ว่าธงที่หยิบมานั้น กล่าวถึง Stavovské Divadlo หรือโรงละครการแสดงเอสเตท ซึ่งสถานที่ต่อไปที่ทีมจะต้องไปเยือน
สถานที่ในการแข่งขัน > เลก 11 (สาธารณรัฐเช็ก)

ปราก (บาร์สเปนไซนาโกลด์)
ปราก (พิพิธภัณฑ์เอ็คโค่เทคนิค เก็บถาวร 2006-06-15 ที่ เวย์แบ็กแมชชีน)
ปราก (ไคโยเซ็นทรัม (เช็ก))
ปราก (สะพานชาร์ล)
ปราก (แม่น้ำ Střelecký Ostrov (เช็ก))
สำหรับอุปสรรคของเลกนี้ สมาชิกที่ำทำอุปสรรคจะต้องค้นหาตัวอักษรภาษาอังกฤษ จากการรับเครื่องโทรศัพท์ในหอกว้างใหญ่ เมื่อสมาชิกรับโทรศัพท์เครื่องที่ถูกต้องแล้ว สมาชิกจะได้รับตัวอักษรจากผู้คนที่พูดผ่านสายมา เมื่อสมาชิกได้รับตัวอักษรครบแล้ว จากนั้นสมาชิกจะต้องเข้าไปในห้องของผู้ควบคุมดูแลสถานที่ เพื่อเรียงตัวอักษรลงในแบบสอบถามประวัติส่วนตัวด้านล่างสุด ที่มีช่องสี่เหลี่ยมใหญ่ 5 ช่องใหญ่ ให้ได้คำว่า FRANZ ซึ่งมาจากฟรานซ์ คาฟคา นักเขียนชาวยิว เมื่อสมาชิกเรียงถูกต้องแล้ว ผู้ดูแลจะประทับตราให้ว่า Kafka แล้วมอบคำใบ้ต่อไปแก่สมาชิก แต่ถ้าเรียงผิด ผู้ดูแลจะประทับตรากากบาทสีแดงแล้วมอบแบบสอบถามใหม่ให้ ส่วนงานเพิมเติมของไบรอันกับเอริก้านั้น พวกเขาจะต้องหาร้านที่ชื่อว่า M1 Lounge เก็บถาวร 2009-12-16 ที่ เวย์แบ็กแมชชีน เพื่อทำการเตรียมและดื่ม Absinthe ซึ่งเป็นเครื่องดื่มท้องถิ่นที่ผสมแอลกอฮอล์ 70% กับพืชสมุนไพรหลายชนิดให้หมด 1 แก้วจึงจะได้รับอนุญาตให้สามารถทำการแข่งขันต่อไปได้ และทางแยกของเลกนี้ ทีมจะต้องเลือกระหว่างตำนาน (Legend) กับลาเกอร์ (Lager) โดยทีมที่เลือกตำนานจะต้องทาโคลนให้กับรูปปั้นโกเลมให้ทั่วตัว แล้วขนรูปปั้นนี้ไปยังโบสถ์ของศาสนายิวที่เก่าแก่ที่สุดในทวีปยุโรป เมื่อคนที่ยืนรอหน้าโบสถ์พึงพอใจกับผลงานของทีม เขาจะมอบคำใบ้ต่อไปให้แก่ทีม ส่วนทีมที่เลือกลาเกอร์จะต้องนำแก้วเบียร์ 30 แก้วจากโรงเหล้า Pivovar a Restaurace "U Fleků" ไปตามเมืองอันสับสนวุ่นวายยังร้านบาร์ชื่อว่า Restaurace Kozička เมื่อทีมนำมาครบแล้ว ทีมจะได้รับคำใบ้ต่อไป
ที่ไคโยเซ็นทรัม ทีมจะได้รับการบำบัดแบบองค์รวม โดยการเปลี่ยนเครื่องแต่งกายเป็นชุดชั้นใน แล้วจะต้องลงไปได้รับการบำบัดด้วยความเย็นในอุณหภูมิ -160 องศาเซลเซียส (หรือ -260 องศาฟาเรนไฮต์) เมื่อทีมได้รับการบำบัดเรียบร้อยแล้ว ทีมจะได้รับคำใบ้ต่อไป
สถานที่ในการแข่งขัน > เลก 12 (สาธารณรัฐเช็ก → สหรัฐอเมริกา)

ปราก (ท่าอากาศยานรูซิเน) ไป ลาสเวกัส, เนวาดา, สหรัฐอเมริกา  (ท่าอากาศยานนานาชาติแมคคาร์แรน)
ลาสเวกัส (เกรซแลนด์ เวดดิ้ง ชาเปล)
ลาสเวกัส (โรงแรมมันฑะเลเบย์)
ลาสเวกัส (มิราจ)
ลาสเวกัส (มอนติ คาร์โล รีสอร์ท)
ลาสเวกัส (เอ็มจีเอ็มแกรนด์ลาสเวกัส ห้องที่ 88)
ลาสเวกัส (บ้านเวย์เน่ นิวตัน : The Casa de Shenandoah)
สำหรับอุปสรรคสุดท้ายในการแข่งขันนี้ สมาชิกที่ทำอุปสรรคจะต้องไต่เชือกลงมาจาก ชั้นดาดฟ้าของโรงแรมมันฑะเลเบย์ ซึ่งเป็นโรงแรมที่สูงที่สุดในโลก โดยหันหน้าลงสู่พื้นดิน แล้วทีมจะได้รับคำใบ้ต่อไปจากผู้ควบคุมเชือกด้านล่าง
ที่มิราจ สมาชิกคนหนึ่งจะต้องกระโดดบันจีจัมพ์ขึ้นไปหยิบช่อดอกไม้ โดยใช้สมาชิกอีกคนหนึ่งดึงตัวให้สปริงขึ้นไปหยิบช่อ เมื่อสมาชิกสามารถหยิบช่อดอกไม้ได้ ทีมจะได้รับคำใบ้ต่อไปจากนักแสดงหญิง
หลังจากที่ทีมได้รับคำใบ้จากนักแสดงแล้ว ทีมจะต้องเดินทางไปยัง "บ่อนคาสิโนที่มีชื่อเสียงโด่งดังมากที่สุดในประเทศโมนาโก" ซึ่งทีมจะต้องตีความข้อความให้ได้ว่าข้อความดังกล่าวอ้างถึงมอนติ คาร์โล รีสอร์ทนั่นเอง
ที่มอนติ คาร์โล รีสอร์ท ทีมจะต้องนับจำนวนเหรียญโป๊กเกอร์หลากหลายสี ให้ได้จำนวน 1,000,000 ดอลลาร์สหรัฐ แล้วนำไปแลกกับนักเล่นโป๊กเกอร์ ซึ่งเขาหรือเธอจะนับจำนวนเงินที่ได้ หากถูกต้อง ทีมจะได้รับคำใบ้ต่อไปพร้อมเหรียญพิเศษ 1 เหรียญซึ่งมีมูลค่า 1,000,000 ดอลลาร์สหรัฐ
ที่เอ็มจีเอ็มแกรนด์ลาสเวกัส ทีมจะต้องหาห้องชุดที่ 88 เพื่อพบกับ เวย์เน่ นิวตัน ที่กำลังเล่นเปียโนอยู่ ซึ่งเขาจะบอกสถานที่จุดสุดท้ายในการแข่งขัน นั่นก็คือบ้านของเขาเอง
ดูเพิ่ม

เว็บไซต์อย่างเป็นทางการ (อังกฤษ)
แผนที่แสดงเส้นทาง
ที่โตเกียว ทีมจะต้องค้นหาสตูดิโอโทรทัศน์ ที่อยู่บริเวณฐานของหอคอยโตเกียว เพื่อเข้าร่วมแข่งขันเกมโชว์ญี่ปุ่น
สำหรับงานเพิ่มเติมในเลคที่2 นั้น มาเรียกับทิฟฟานี่จะต้องเสิร์ฟเฝอให้แก่เจ้าท่าเรือ
วังแห่งการรวมตัวใหม่ (Dinh Thống Nhất) เป็นสถานที่จุดหยุดพักที่ 4 ของการแข่งขัน
วัดพนมกุเลน เป็นสถานที่จุดหยุดพักที่ 4 ของการแข่งขัน
สำหรับทีมที่เลือกแก้วในทางแยกนั้น ทีมจะต้องเรียงต่อส่วนประกอบของชิชา จำนวน 12 อัน ซึ่งอันที่ได้เห็นนั้น อยู่ที่ตลาดของเอเคอร์, อิสราเอล
สำหรับอุปสรรคของเลกนี้ สมาชิกที่ทำอุปสรรคจะต้องปีนขึ้นไปบนจุดสูงสุดของอาคารมาร์ตินิ แล้วทำการนับระฆังของโบสถ์เป็นจำนวนที่ถูกต้อง
ที่สวนสนุก Gröna Lund สมาชิกคนหนึ่งของทีมจะต้องขึ้นไปบน Fritt Fall เพื่อค้นหาลูกศรที่ชี้ถึงสถานที่ต่อไป
บ้านทาลลินน์ของมัสพีเด มาจา เป็นสถานที่ทำงานอุปสรรคในเลกนี้
ปราสาทปราก เป็นจุดหยุดพักที่ 10 ของการแข่งขัน
รูปปั้น ฟรานซ์ คาฟคา ซึ่งอยู่ใกล้ๆ กับสถานที่ทำงานอุปสรรคในเลกนี้
สำหับเลกสุดท้ายของการแข่งขัน ทีมจะต้องเดินทางไปยังรีสอร์ทต่างๆในลาสเวกัส เช่น เอ็มจีเอ็มแกรนด์ลาสเวกัส, โรงแรมมันฑะเลเบย์, มิราจ และมอนติ คาร์โล รีสอร์ท
รถยนต์โบราณ

รถยนต์โบราณ (อังกฤษ: Antique car)  คือรถยนต์เก่า หากจะจำกัดความหมายให้แคบลงก็ดูจากความเก่าแก่ ในขณะที่สโมสรรถยนต์โบราณแห่งอเมริกาให้นิยามว่า รถมีอายุ 50 ปี ขึ้นไป อย่างไรก็ตาม นิยามทางกฎหมายมีจุดประสงค์เพื่อการลงทะเบียนรถโบราณก็มีคำจัดความที่กว้างขึ้น ยุคของรถยนต์โบราณ เช่น ยุคผ่านศึก (Veteran Era), ยุคทองเหลือง (Brass Era) และยุควินเทจ (Vintage era) ซึ่งมีช่วงกว้างตั้งแต่เริ่มต้นการทำรถยนต์จนไปถึงคริสต์ทศวรรษ 1930 รถยนต์ในยุคต่อมามักได้รับคำนิยามว่าเป็น รถคลาสสิก รถดั้งเดิมหรือรถบูรณะจากของดั้งเดิมมีคุณค่าอย่างมาก และมักได้รับการรักษาและเก็บไว้หรือได้รับการจัดแสดงในงานแสดงรถ แต่มักจะไม่ใช้ในการขับขี่เท่าไหร่นัก
ดาบมังกรฟัด

| ดาบมังกรฟัด |
| --- | --- |
โปสเตอร์ภาพยนตร์
กำกับ: แดเนียล ลี
บทภาพยนตร์: แดเนียล ลี
นักแสดงนำ: เฉินหลง เอเดรียน โบรดี จอห์น คูแซก ลอ เปสเตอร์ ชเว ชีว็อน หลินเผิง อะแมนดา หวัง โจเซฟ เวท
บริษัทผู้สร้าง: วิชวลไลเซอร์ฟิล์ม หัวยี่บราเธอร์ เซี่ยงไฮ้ฟิล์มกรุ๊ป สปาร์เกิลโรลคัลเจอรัลมีเดีย เป่ยจิงคัลเจอรัลแอสเซทไชนีสฟิล์มแอนด์เทเลวิชันฟันด์ โฮมมีเดียแอนด์เอนเตอร์เทนเมนต์ เซินเจิ้นเทนเซ็นต์วิดีโอคัลเจอร์คอมมูนิเคชัน 
ผู้จัดจำหน่าย: โกลเดนเน็ตเวิร์กเอเชีย (ระหว่างประเทศ) โมโนฟิล์ม (ประเทศไทย)
วันฉาย:   19 กุมภาพันธ์ ค.ศ. 2015 (2015-02-19) 
ประเทศ: จีน ฮ่องกง
ภาษา: จีนกลาง อังกฤษ
ทุนสร้าง: 65 ล้านดอลลาร์สหรัฐ
ข้อมูลจากสยามโซน
ดาบมังกรฟัด (จีน: 天将雄狮; อังกฤษ: Dragon Blade) เป็นภาพยนตร์แอ็กชันอิงประวัติศาสตร์ เขียนบทและกำกับโดยแดเนียล ลี และนำแสดงโดยเฉินหลง ในภาพยนตร์เรื่องนี้ เฉินหลงได้รับบทเป็นฮัวอัน ซึ่งเป็นผู้บัญชาการกองกำลังป้องกันแห่งภูมิภาคตะวันตกในรัชสมัยราชวงศ์ฮั่น ดาบมังกรฟัดมีกำหนดเปิดตัวในระบบไอแมกซ์ 3 มิติ ในวันที่ 19 กุมภาพันธ์ ค.ศ. 2015 โดยจัดฉายวันแรกช่วงวันหยุดตรุษจีน
เนื้อเรื่องย่อ

ฮัวอัน (รับบทโดยเฉินหลง) ซึ่งเป็นผู้บัญชาการกองกำลังป้องกันแห่งภูมิภาคตะวันตกแห่งราชวงศ์ฮั่น ได้ถูกโอบล้อมโดยกองกำลังชั่วและต้องกลายเป็นทาส ในทางกลับกัน แม่ทัพแห่งโรมันได้หนีไปยังประเทศจีนหลังจากที่ได้ช่วยเจ้าชาย สองวีรบุรุษได้พบกันที่ทะเลทรายฝั่งตะวันตกและได้สร้างวีรกรรมซึ่งเป็นที่กล่าวขานในเวลาต่อมา
นักแสดงนำ

เฉินหลง รับบทเป็น ฮัวอัน (霍安) นายพลผู้รับหน้าที่ปกป้องหัวเมืองฝั่งตะวันตกของประเทศจีน เขาเป็นนายทหารในช่วงราชวงศ์ฮั่น มีหน้าที่ๆต้องดูแลชายแดนฝั่งตะวันตกต่อการรุกราน และการทะเลาะเบาะแว้งของเหล่าชนเผ่าในเส้นทางสายไหม เขาถูกเลี้ยงมาโดยนายพลฮั่วหลังจากที่เขาถูกปล่อยทิ้งเป็นเด็กกำพร้าหลังจากสงครามในตอนที่เขายังเล็ก
เอเดรียน โบรดี รับบทเป็น ทีเบเรียส ลูกชายคนโตของชายผู้ร่ำรวยที่สุดแห่งกรุงโรม “แครซัส” ด้วยเหตุที่ผู้เป็นพ่อรักลูกชายคนเล็ก ด้วยความโลภและโทสะเขาจึงวางแผนวางยาพิษกับน้องชายของเขา แต่ลูเซียสและพูบลีอุสหนีออกไปได้ก่อน ทีบีเรียสจึงยกทัพมาไล่ล่าจนถึงแผ่นดินจีน
จอห์น คูแซก รับบทเป็น ลูเชียส นักรบชั้นยอดและซื่อสัตย์ต่อกรุงโรมมากที่สุดคนหนึ่ง เขารับใช้ “แครซัส” ผู้ร่ำรวยและดำรงตำแหน่งกงสุลแห่งอาณาจักรโรมัน เมื่อแครกซัซถูกฆาตกรรม เป็นหน้าที่ของลูเซียสที่จะต้องปกป้องลูกชายคนเล็กของแครซัส นามว่า “พูบลีอุซ” โดยการหนีออกมาจากอาณาจักรโรมัน เขาเดินทางผ่านเส้นทางสายไหม และได้ร่วมมือกับฮัวอันเพื่อปกป้องทายาทคนเล็กจากการไล่ล่าของทีบีเรียส
ลอ เปสเตอร์
ชเว ชีว็อน รับบทเป็น หยินโป นายทหารภายใต้การบังคับบัญชาของฮัวอัน ทำหน้าที่ปกป้องชายแดนฝั่งตะวันตก แต่ด้วยความทะเยอทะยานเขากลับหักหลังฮัวอันและประเทศชาติด้วยการรวมกลุ่มทหารเพื่อไปเข้าร่วมกับทหารโรมันกลุ่มไทบีเรียส
หลินเผิงรับบท มูน ลูกสาวเพียงคนเดียวของหัวหน้าเผ่าฮั่น เธอเป็นผู้หญิงที่รักการต่อสู้และเชี่ยวชาญด้านการยิงธนู เธอสาบานจะยอมแต่งงานกับผู้ชายที่สามารถต่อกรกับเธอได้เท่านั้น และหลังจากที่เธอต่อสู้พ่ายแพ้ให้กับฮัวอัน เธอเริ่มมีใจให้กับเขา
มิลก้า หวัง หรือ หวัง เหลี่ยวซิน รับบท เสี่ยว ถิง ภรรยาของฮัวอัน เธอเป็นภรรยาที่ภักดีและเชื่อต่อหลักการของสามี เธอสอนในโรงเรียนสำหรับเด็กที่แตกต่างทางเชื้อชาติ
แวนเนส วู
โจเซฟ เวท รับบทเป็น เจ้าชาย
การสร้าง

การถ่ายทำหลักของดาบมังกรฟัด เริ่มขึ้น ณ วันที่ 15 เมษายน ค.ศ. 2014 ที่เหิงเตี้ยนเวิลด์สตูดิโอ ประเทศจีน สำหรับในบางฉากการต่อสู้ ซึ่งนักแสดงและลูกทีมต่างพบอุปสรรคในการถ่ายทำ เนื่องด้วยความร้อน, เครื่องแต่งกายที่หนัก และการถ่ายทำที่กินเวลานานหลายชั่วโมง สองวันต่อมา ได้มีการแถลงข่าวถึงภาพยนตร์ดาบมังกรฟัด ขึ้นที่เทศกาลภาพยนตร์นานาชาติ ที่กรุงปักกิ่ง ซึ่งเฉินหลง ผู้เป็นนักแสดง และแดเนียล ลี ซึ่งเป็นผู้กำกับ ได้เข้าร่วมงานและประกาศว่าภาพยนตร์ชุดนี้จะได้รับการจัดฉายในระบบไอแมกซ์ 3 มิติ ณ วันที่ 19 กุมภาพันธ์ ค.ศ. 2015 ซึ่งเป็นวันขึ้นปีใหม่ของจีนทางจันทรคติ นอกเหนือจากจากถ่ายทำที่เหิงเตี้ยนเวิลด์สตูดิโอ ยังได้มีการย้ายไปยังตุนหวง และทะเลทรายโกบี
สำหรับบทแม่ทัพโรมัน ได้มีข่าวลือว่าเมล กิบสัน ซึ่งเป็นนักแสดงชาวออสเตรเลียจะเข้ามารับบทนี้ ในระหว่างการแถลงข่าว ทั้งเฉินหลงและแดเนียล ลี ต่างก็ไม่ได้ยืนยันการมีส่วนร่วมของกิบสัน โดยเฉินหลงได้แต่เพียงกล่าวว่า
| 0 | 1 | 2 |
| --- | --- | --- |
| “ | ทั้งหมดที่ผมสามารถพูดได้ก็คือว่าเขาเป็นชาวต่างชาติ – เป็นดาราฮอลลีวูดชื่อดัง | ” |
ดาบมังกรฟัด มีงบประมาณในการถ่ายทำที่ 65 ล้านดอลลาร์สหรัฐ งบประมาณสำหรับภาพยนตร์เรื่องนี้เป็นการร่วมทุนโดยสปาร์เกิลโรลคัลเจอรัลมีเดีย, หัวยี่บราเธอร์มีเดียคอร์ปอเรชัน, เซี่ยงไฮ้ฟิล์มกรุ๊ป, โฮมมีเดียแอนด์เอนเตอร์เทนเมนต์ฟันด์, เทนเซ็นต์วิดีโอ และเป่ยจิงคัลเจอรัลแอสเซทไชนีสฟิล์มแอนด์เทเลวิชันฟันด์ มีพิธีลงนามสำหรับการเปิดตัวของเป่ยจิงคัลเจอรัลแอสเซทไชนีสฟิล์มแอนด์เทเลวิชันฟันด์ โดยดาบมังกรฟัด ยังเป็นภาพยนตร์เรื่องแรกที่ได้รับการลงทุนจากกองทุนนี้ ส่วนการเผยแพร่นอกประเทศจีนของภาพยนตร์ชุดนี้จะได้รับการดำเนินการโดยโกลเดนเน็ตเวิร์กเอเชีย
การประชาสัมพันธ์

ทางโกลเดนเน็ตเวิร์กเอเชียวางแผนประชาสัมพันธ์ภาพยนตร์เรื่องนี้ ด้วยการนำนักแสดงนำหลัก 6 คน ได้แก่ เฉินหลง จอห์น คูแซก เอเดรียน โบรดี้ ชเว ซีวอน หลิง เผิง มิลก้า หวัง เดินทางประชาสัมพันธ์ร่วมกับบริษัทที่ได้สิทธิ์จัดจำหน่ายในแต่ละประเทศ เช่น จีนแผ่นดินใหญ่ สิงคโปร์ ไทย
สำหรับ ประเทศไทย นักแสดงทั้งหก เดินทางถึงประเทศไทยระหว่างวันที่ 13-14 กุมภาพันธ์ ค.ศ. 2015 ภายใต้การจัดจำหน่ายของ โมโน ฟิล์ม โดยเดินทางพบสื่อต่างๆ เช่น รายการเรื่องเล่าเสาร์อาทิตย์ (วันที่ 14 กุมภาพันธ์ ค.ศ. 2015) โดยเฉินหลง กล่าวว่า หนังเรื่องนี้เน้นไปที่เรื่องของสันติภาพ เนื่องจากทุกวันนี้มีแต่สงครามฆ่าฟันกัน และได้ร้องเพลงจีนประกอบภาพยนตร์สดๆในรายการ 
ในวันเดียวกันนั้น ได้มีงานเปิดตัวกาล่า ที่ สยามพารากอน
ดูเพิ่ม

ผลงานด้านภาพยนตร์ของเฉินหลง
แหล่งข้อมูลอื่น

ดาบมังกรฟัด ที่อินเทอร์เน็ตมูวีเดตาเบส
เว็บไซต์ข้อมูลทางการ ดาบมังกรฟัด เก็บถาวร 2015-02-15 ที่ เวย์แบ็กแมชชีน
Dragon Blade ที่สยามโซน
ดันเจียนซีจ II

| ดันเจียนซีจ II |
| --- | --- |
ภาพปก
ผู้พัฒนา: แก๊สเพาเวิร์ดเกมส์
ผู้จัดจำหน่าย: ไมโครซอฟท์เกมสตูดิโอส์, สแควร์เอนิกซ์
แต่งเพลง: เจเรมี โซล
ชุด: ดันเจียนซีจ
เครื่องเล่น: ไมโครซอฟท์ วินโดวส์
วางจำหน่าย: 16 สิงหาคม ค.ศ. 2005
แนว: แอ็กชันเล่นตามบทบาท
รูปแบบ: ผู้เล่นเดี่ยว, หลายผู้เล่น
ดันเจียนซีจ II (อังกฤษ: Dungeon Siege II) เป็นวิดีโอเกมแอ็กชันเล่นตามบทบาทซึ่งเป็นภาคต่อของดันเจียนซีจใน ค.ศ. 2002 เกมนี้ได้รับการพัฒนาโดยแก๊สเพาเวิร์ดเกมส์และวางจำหน่ายเมื่อวันที่ 16 สิงหาคม ค.ศ. 2005 เรื่องราวเป็นความต่อเนื่องของเค้าเรื่องดันเจียนซีจ ส่วนภาคเสริมอย่างโบรเคนเวิลด์ได้รับการเปิดตัวใน ค.ศ. 2006
รูปแบบการเล่นมุ่งเน้นไปที่ระบบคลาสของระยะประชิด, ระยะไกล, เวทมนตร์ธรรมชาติ และเวทมนตร์ต่อสู้ โดยมีการแนะนำคลาสเพิ่มเติมอีกสองคลาสในภาคเสริมอย่าง "โบรเคนเวิลด์" ผู้เล่นที่ควบคุมตัวเอกพบว่าตัวเองผลัดเปลี่ยนพันธมิตรครั้งหนึ่งเมื่อเพื่อนของพวกเขาที่ชื่อเดรวินถูกฆ่าตายในเนื้อเรื่องหลัก และพยายามเพื่อกำจัดวายร้ายที่ชื่อวัลดิส ผู้เล่นสามารถรับเอ็นพีซีคนใหม่ ที่มีบุคลิกและคุณลักษณะเฉพาะ ซึ่งนำเสนอความลุ่มลึกในรูปแบบการเล่น
เกมดังกล่าวได้รับการตอบรับอย่างดีเมื่อวางจำหน่าย โดยได้รับ 80 คะแนนในเว็บไซต์เมทาคริติก และได้รับรางวัล "เกมเล่นตามบทบาทยอดเยี่ยม ค.ศ. 2005" จากนิตยสารพีซี เกมเมอร์ ยูเอส
รูปแบบการเล่น > โหมดหลายผู้เล่น

ดันเจียนซีจ II รองรับการเล่นเกมแบบร่วมมือกันหลายผู้เล่นผ่านแลน, อินเทอร์เน็ต และเครือข่ายเกมสปาย ผู้เล่นหลายคนสามารถร่วมมือกันในคณะที่แยกจากกันแต่เป็นพันธมิตร โดยมีการจำกัดตัวละครทั้งหมดแปดตัว แม้ว่าจะมีเพียงสี่ตัวเท่านั้นที่สามารถควบคุมโดยผู้เล่นได้ สัตว์เลี้ยงที่ถูกจัดซื้อจะนับรวมในขีดจำกัดนี้ แต่สิ่งมีชีวิตที่อัญเชิญ (จากคาถา) ไม่นับเช่นนั้น เกมนี้มีโหมด "แบบดั้งเดิม" (old school) ที่ไม่รองรับในโหมดหลายผู้เล่น ซึ่งอนุญาตให้ผู้เล่นสูงสุดแปดคนเล่นพร้อมกันได้ หากต้องการเปิดใช้งานสิ่งนี้ ให้เพิ่ม "oldschool=true" (โดยไม่ใส่เครื่องหมายคำพูด) ลงในบรรทัดคำสั่งหรือไฟล์ .ini
สำหรับการเล่นผ่านแลนและอินเทอร์เน็ต เกมที่บันทึกไว้จะได้รับการเก็บไว้ในคอมพิวเตอร์ของผู้เล่นเอง ส่วนสำหรับการเล่นเกมสปาย เกมและตัวละครที่บันทึกไว้จะได้รับการเก็บไว้ในเซิร์ฟเวอร์ของเกมสปาย โดยสภาพแวดล้อมของเกมสปายจำกัดจำนวนการโกงออนไลน์ที่อาจเกิดขึ้นได้ แต่ในช่วงเบตาช่วงปลาย ความเป็นไปได้ยังคงมีอยู่ รวมทั้งสามารถดาวน์โหลดตัวละครเกมสปายจากเซิร์ฟเวอร์เกมสปายไปยังคอมพิวเตอร์ของผู้เล่น ซึ่งสามารถใช้กับอินเทอร์เน็ต, แลน และเกมแบบผู้เล่นเดี่ยวได้ ส่วนสิ่งที่ตรงกันข้ามไม่เป็นความจริงคือ: ตัวละครเกมสปายสามารถสร้างและปรับเลเวลได้ในเครือข่ายเกมสปายเท่านั้น ซึ่งเครือข่ายจีเอสพยายามสนับสนุนเฉพาะเกมต้นฉบับเท่านั้น กอปปีที่ไม่มีลิขสิทธิ์จะถูกบล็อกหากไม่สามารถจำลองซีดี-คีย์ ส่วนการเล่นออนไลน์อาจไม่สามารถเล่นได้ด้วยเกมมือสองเช่นกัน และดันเจียนซีจ II เวอร์ชันสตีมไม่รองรับฟังก์ชันหลายผู้เล่น
โครงเรื่อง

เกมเริ่มต้นด้วยตัวเอกที่ผู้เล่นควบคุมและเพื่อนของพวกเขา เดรวิน ซึ่งทำหน้าที่เป็นทหารรับจ้างในกองทัพของวัลดิส ขุนศึกที่ปรับตัวให้เข้ากับเผ่าพันธุ์ของพ่อมดแห่งความมืดและกวัดแกว่งดาบเวทมนตร์แห่งซารามอธ ตัวละครของผู้เล่นและเดรวินได้รับคำสั่งให้ยึดวิหารที่นางไม้ถือครอง อย่างไรก็ตาม หลังจากที่ยึดวิหารได้แล้ว วัลดิสก็โจมตีพวกทหารรับจ้าง ซึ่งเดรวินถูกฆ่าตาย และตัวละครของผู้เล่นก็หมดสติไป
ต่อมา ตัวละครของผู้เล่นฟื้นคืนสติในการดูแลของเหล่านางไม้ ซึ่งแทนที่จะประหารชีวิต พวกนางไม้ยอมให้ผู้เล่นได้รับอิสรภาพโดยช่วยพวกเขาในการทำสงครามกับวัลดิส หลังจากที่ตัวเอกได้รับอิสรภาพ พวกเขาค้นพบว่าพวกเขาติดเชื้อโรคระบาด โรคลึกลับที่สร้างขึ้นโดยพ่อมดแห่งความมืดที่ผลักดันให้เหยื่อเข้าสู่ภาวะวิกลจริต ครั้นหลังจากรักษาด้วยน้ำจากเทวสถานเอลเวน พวกเขาก็กลับบ้านเกิด
ระหว่างทางกลับบ้าน ตัวละครของผู้เล่นได้ช่วยชีวิตชายชราคนหนึ่งจากนางไม้ที่เป็นโรคระบาดบ้า ชายชราบรรยายเหตุการณ์ที่เรียกว่ามหากลียุค ซึ่งเกิดขึ้นเมื่อดาบแห่งซารามอธที่วัลดิสถืออยู่ กระทบกับโล่เวทมนตร์ที่เรียกว่าโล่แห่งอาซูไน โดยการทำให้โล่แตกออกเป็นเสี่ยง ๆ ทำให้เกิดภัยพิบัติที่สิ้นสุดยุคแรก วัลดิสหวังว่าจะทำให้เกิดหายนะอีกครั้งด้วยการรวบรวมชิ้นส่วนของโล่แห่งอาซูไนเพื่อที่เขาจะได้ทำลายมันอีกครั้ง ชายชราอธิบายถึงโรคระบาด โดยบอกว่ามันเกิดจากคริสตัลที่สร้างขึ้นระหว่างมหากลียุคที่อนุญาตให้วิญญาณของกองทัพของซารามอธครอบครองสิ่งมีชีวิต
หลังจากที่ตัวละครของผู้เล่นกลับบ้าน พวกเขาเริ่มรวบรวมชิ้นส่วนของโล่เพื่อปะทะกับวัลดิส หลังจากที่พวกเขารวบรวมชิ้นส่วนทั้งหมดแล้ว พวกเขาก็นำพวกมันไปยังอกัลลันยักษ์ เพื่อที่พวกเขาจะได้สร้างโล่ขึ้นใหม่ เมื่อพวกเขาหลอมใหม่ พวกเขาวางเหรียญใหญ่ไว้ตรงกลางเพื่อเพิ่มความทนทาน เหรียญใหญ่นี้เคยสวมใส่โดยเดรวิน ซึ่งเขามอบมันให้แก่ตัวละครของผู้เล่นก่อนที่เขาจะเสียชีวิต
ด้วยการสร้างโล่ขึ้นใหม่ ตัวละครของผู้เล่นจะเดินทางไปยังฐานที่มั่นของวัลดิส ที่รู้จักกันในชื่อเขาแห่งซารามอธ โล่ดังกล่าวปกป้องพวกเขาจากพ่อมดแห่งความมืด แต่การรบกับวัลดิสนั้นพิสูจน์ได้ว่าเป็นภาวะจนมุม จนกระทั่งมีชายชราปรากฏตัวและได้รับโล่จากตัวละครของผู้เล่น เขามอบโล่ให้วัลดิส โดยเผยให้เห็นว่าเขาคือพ่อมดแห่งความมืด ซึ่งวัลดิสพยายามทำลายโล่ด้วยดาบแห่งซารามอธ แต่เมื่อเขาโจมตีโล่ ดาบของเขาก็แตกเป็นเสี่ยงแทน แล้ววัลดิสและตัวละครของผู้เล่นเริ่มการปะทะอีกครั้ง โดยที่วัลดิสถูกสังหาร
การตลาด > โบรเคนเวิลด์

บทความหลัก: ดันเจียนซีจ II: โบรเคนเวิลด์
บริษัททูเค เกมส์ ได้เปิดตัวดันเจียนซีจ II: โบรเคนเวิลด์ ในเดือนกันยายน ค.ศ. 2006 ภาคเสริมดังกล่าวจะแนะนำคุณสมบัติหลายอย่าง รวมถึงปฏิบัติการ (การศึก) เพิ่มเติม, คลาสลูกผสมสองคลาสตามคลาสที่มีอยู่, คนแคระในฐานะเผ่าพันธุ์ที่สามารถเล่นได้, "ตำรับ" ที่อิงตามมนต์เสน่ห์, สัตว์เลี้ยงสองแบบที่สามารถซื้อได้ในเมืองหลักของ ได้แก่ แกะบรรทุก (Pack Ram) และสัตว์อสูร (Kohl Beast) ตลอดจนบรรดาไอเทมข้ามฝั่งของเพลย์สเตชัน พอร์เทเบิล เพื่อโปรโมต และใช้ร่วมกับดันเจียนซีจ: โธรนออฟแอกโกนี
การตลาด > ดีลักซ์อิดิชัน

ดันเจียนซีจ II: ดีลักซ์อิดิชัน เป็นชุดสะสมพิเศษที่รวมดันเจียนซีจ II ดั้งเดิม, ภาคเสริมอย่างโบรเคนเวิลด์ และไอเทมสะสมจำนวนมาก ซึ่งประกอบไปด้วยแผนที่, ภาพบุคคล, วอลเปเปอร์ และไฟล์วิดีโอ "การสร้างดันเจียนซีจ II" ในซีดี-รอม โดยได้รับการเปิดตัวเมื่อวันที่ 23 ตุลาคม ค.ศ. 2006
การตอบรับ

เกมดังกล่าวได้รับการวิจารณ์ซึ่งเป็นที่นิยมโดยทั่วไปจากบทวิจารณ์ของนักวิจารณ์ 51 คน โดยให้ 80 คะแนนในเว็บไซต์เมทาคริติก
ดันเจียนซีจ II ได้รับรางวัล "เกมเล่นตามบทบาทยอดเยี่ยม ค.ศ. 2005" จากนิตยสารพีซี เกมเมอร์ ยูเอส โดยเกรก เวเดอร์แมน แห่งนิตยสารดังกล่าวเรียกเกมนี้ว่า "ภาคต่อที่หายากซึ่งอยู่เหนือกว่าภาคก่อนในทุกด้าน"
ส่วนเว็บไซต์เกมสปอตกล่าวว่า "ดันเจียนซีจ II เป็นความพยายามอย่างแข็งขันที่สามารถปรับปรุงเกมภาคแรก เพื่อส่งมอบการแฮกดันเจียนที่ใช้เวลานานและหนักหน่วงในการต่อสู้ ซึ่งจะทำให้แฟน ๆ ของเกมประเภทนี้พอใจอย่างแน่นอน"
แหล่งข้อมูลอื่น

Dungeon Siege II entry at developer Gas Powered Games
Dungeon Siege II entry at Microsoft
ในขณะที่อยู่ในถ้ำ คณะของผู้เล่นจะโจมตีมอนสเตอร์กลุ่มหนึ่ง ในขณะที่มอนสเตอร์ตัวหนึ่งอัญเชิญสัตว์ประหลาดออกมา
ดีว็อก โอรีกี

| 0 | 1 | 2 | 3 |
| --- | --- | --- | --- |
 โอรีกีขณะเล่นให้กับลิเวอร์พูล ใน ค.ศ. 2021
ข้อมูลส่วนตัว
ชื่อเต็ม:  ดีว็อก ออคอท โอรีกี
วันเกิด:   (1995-04-18) 18 เมษายน ค.ศ. 1995 (29 ปี)
สถานที่เกิด:  โอสเตนเดอ ประเทศเบลเยียม
ส่วนสูง:  1.85 เมตร (6 ฟุต 1 นิ้ว)
ตำแหน่ง:  กองหน้า
ข้อมูลสโมสร
สโมสรปัจจุบัน:  นอตทิงแฮมฟอเรสต์ (ยืมจากเอซี มิลาน)
หมายเลข:  27
สโมสรเยาวชน
2001–2010:  แค็งก์
2010–2012:  ลีล
สโมสรอาชีพ*
| ปี |  ทีม |  ลงเล่น |  (ประตู) |
| 2012–2013 |  ลีล เบ |  11 |  (2) |
| 2012–2014 |  ลีล |  40 |  (6) |
| 2014–2022 |  ลิเวอร์พูล |  107 |  (22) |
| 2014–2015 |  → ลีล (ยืมตัว) |  33 |  (8) |
| 2017–2018 |  → เฟาเอ็ฟเอ็ล ว็อลฟส์บวร์ค (ยืมตัว) |  31 |  (6) |
| 2022– |  มิลาน |  27 |  (2) |
| 2023– |  → นอตทิงแฮมฟอเรสต์ (ยืมตัว) |  16 |  (0) |
ทีมชาติ‡
| 2010 |  เบลเยียม อายุไม่เกิน 15 ปี |  2 |  (0) |
| 2010–2011 |  เบลเยียม อายุไม่เกิน 16 ปี |  9 |  (1) |
| 2011 |  เบลเยียม อายุไม่เกิน 17 ปี |  1 |  (0) |
| 2012–2013 |  เบลเยียม อายุไม่เกิน 19 ปี |  19 |  (10) |
| 2014– |  เบลเยียม อายุไม่เกิน 21 ปี |  2 |  (0) |
| 2014– |  เบลเยียม |  32 |  (3) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 17:19, 30 มีนาคม ค.ศ. 2024 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 17:03, 12 กุมภาพันธ์ ค.ศ. 2024 (UTC)
ดีว็อก ออคอท โอรีกี (อังกฤษ: Divock Okoth Origi; เกิดวันที่ 18 เมษายน ค.ศ. 1995) เป็นนักฟุตบอลชาวเบลเยียม ปัจจุบันเล่นในตำแหน่งกองหน้าให้กับนอตทิงแฮมฟอเรสต์ในพรีเมียร์ลีก (ยืมมาจาก) มิลาน นอกจากนี้ เขายังเล่นให้กับทีมชาติเบลเยียม
สโมสรอาชีพ > ลิเวอร์พูล > ฤดูกาล 2016-17

ในวันที่ 23 สิงหาคม ค.ศ. 2016 อีเอฟแอลคัพ รอบ 2 โอรีกีทำประตูแรกในฤดูกาล 2016-17 ในนัดที่ ลิเวอร์พูล เอาชนะ เบอร์ตันอัลเบียน 5-0 ช่วยให้ ลิเวอร์พูล ผ่านเข้ารอบ 3 อีเอฟแอลคัพ ได้สำเร็จ ต่อมา ในวันที่ 20 กันยายน ค.ศ. 2016 อีเอฟแอลคัพ รอบ 3 โอรีกีทำประตูที่ 2 ในอีเอฟแอลคัพ ในนัดที่ ลิเวอร์พูล เอาชนะ ดาร์บีเคาน์ตี ที่ไพรด์พาร์ก 3-0 ช่วยให้ ลิเวอร์พูล ผ่านเข้ารอบ 4 อีเอฟแอลคัพ ได้สำเร็จ ต่อมา ในวันที่ 26 พฤศจิกายน ค.ศ. 2016 โอรีกีทำประตูแรกในพรีเมียร์ลีก ฤดูกาล 2016–17 ในนัดที่ ลิเวอร์พูล เปิดสนามแอนฟีลด์เอาชนะ ซันเดอร์แลนด์ 2-0 ต่อมา ในวันที่ 29 พฤศจิกายน ค.ศ. 2016 อีเอฟแอลคัพ รอบ 5 โอรีกีทำประตูที่ 3 ในอีเอฟแอลคัพ ในนัดที่ ลิเวอร์พูล เปิดสนามแอนฟีลด์เอาชนะ ลีดส์ยูไนเต็ด 2-0 ช่วยให้ ลิเวอร์พูล ผ่านเข้ารอบรองชนะเลิศ อีเอฟแอลคัพ ได้สำเร็จ ต่อมา ในวันที่ 4 ธันวาคม ค.ศ. 2016 โอริกียิงประตูให้ ลิเวอร์พูล ขึ้นนำ บอร์นมัท 2-0 แต่สุดท้ายก็แพ้ไป 3-4 ต่อมา ในวันที่ 11 ธันวาคม ค.ศ. 2016 โอริกีทำประตูที่ 3 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เสมอกับ เวสต์แฮมยูไนเต็ด 2-2 ต่อมา ในวันที่ 14 ธันวาคม ค.ศ. 2016 โอริกีทำประตูที่ 4 ในพรีเมียร์ลีก ในนัดที่ ลิเวอร์พูล เอาชนะ มิดเดิลส์เบรอ ที่ริเวอร์ไซด์สเตเดียม 3-0
ในวันที่ 28 มกราคม ค.ศ. 2017 เอฟเอคัพ รอบสี่ โอรีกีทำประตูแรกในเอฟเอคัพ ในนัดที่ ลิเวอร์พูล เปิดสนามแอนฟีลด์พ่ายแพ้ วุลเวอร์แฮมป์ตันวอนเดอเรอส์ 1-2 ทำให้ ลิเวอร์พูล ต้องตกรอบ เอฟเอคัพ ไปในที่สุด ต่อมา ในวันที่ 1 เมษายน ค.ศ. 2017 โอรีกีทำประตูที่ 5 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เอฟเวอร์ตัน 3-1 ต่อมา ในวันที่ 5 เมษายน ค.ศ. 2017 โอรีกีทำประตูที่ 6 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เสมอกับ บอร์นมัท 2-2 ต่อมา ในวันที่ 14 พฤษภาคม ค.ศ. 2017 โอรีกีทำประตูที่ 7 ในพรีเมียร์ลีก ในนัดที่ ลิเวอร์พูล เอาชนะ เวสต์แฮมยูไนเต็ด ที่ลอนดอนสเตเดียม 4-0 จบฤดูกาล โอรีกียิงประตูในพรีเมียร์ลีก 7 ประตูจาก 34 นัด ช่วยให้ ลิเวอร์พูล จบอันดับที่ 4 และคว้าโควต้าแชมเปียนส์ลีก ในฤดูกาลหน้าได้สำเร็จ
สโมสรอาชีพ > ลิเวอร์พูล > ฤดูกาล 2018-19

ในวันที่ 2 ธันวาคม ค.ศ. 2018 โอรีกีลงสนามเป็นตัวสำรองแทน โรแบร์ตู ฟีร์มีนู และทำประตูชัยในนาทีที่ 90+6 นัดที่ ลิเวอร์พูล เปิดสนามแอนฟีลด์เอาชนะคู่ปรับร่วมเมือง เอฟเวอร์ตัน 1-0 ต่อมา ในวันที่ 7 มกราคม ค.ศ. 2019 เอฟเอคัพ รอบสาม โอรีกีทำประตูแรกในเอฟเอคัพ ในนัดที่ ลิเวอร์พูล พ่ายแพ้ วุลเวอร์แฮมป์ตันวอนเดอเรอส์ 1-2 ทำให้ ลิเวอร์พูล ต้องตกรอบ เอฟเอคัพ ไปในที่สุด ต่อมา ในวันที่ 27 กุมภาพันธ์ ค.ศ. 2019 โอรีกีทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ วอตฟอร์ด 5-0 ต่อมา ในวันที่ 4 พฤษภาคม ค.ศ. 2019 โอรีกีลงสนามเป็นตัวสำรองแทน มุฮัมมัด เศาะลาห์ และทำประตูชัย นัดที่ ลิเวอร์พูล เอาชนะ นิวคาสเซิลยูไนเต็ด ที่เซนต์เจมส์พาร์ก 3-2 ต่อมา ในวันที่ 7 พฤษภาคม ค.ศ. 2019 ยูฟ่าแชมเปียนส์ลีก รอบรองชนะเลิศ นัดที่ 2 ลิเวอร์พูล เปิดสนามแอนฟีลด์เจอกับ บาร์เซโลนา จากสเปน โดยนัดแรก ลิเวอร์พูล ไปพ่ายแพ้ 0-3 ในนัดนี้ ลิเวอร์พูล จะต้องชนะ 4-0 ถึงจะผ่านเข้ารอบต่อไป โดย โอรีกียิง 2 ประตูให้ ลิเวอร์พูล เอาชนะ บาร์เซโลนา 4-0  รวมผลสองนัด ลิเวอร์พูล เอาชนะ บาร์เซโลนา 4-3 ช่วยให้ ลิเวอร์พูล ผ่านเข้ารอบชิงชนะเลิศ ยูฟ่าแชมเปียนส์ลีกได้สำเร็จ
ในวันที่ 1 มิถุนายน ค.ศ. 2019 ยูฟ่าแชมเปียนส์ลีก นัดชิงชนะเลิศ 2019 ลิเวอร์พูล เจอกับ ทอตนัมฮอตสเปอร์ ที่วันดาเมโตรโปลิตาโน ในมาดริด, ประเทศสเปน โอรีกีลงสนามเป็นตัวสำรองแทน โรแบร์ตู ฟีร์มีนู และทำประตูช่วงท้ายเกมส์ สุดท้าย ลิเวอร์พูล เอาชนะ ทอตนัมฮอตสเปอร์ 2-0 ช่วยให้ ลิเวอร์พูล คว้าแชมป์ยูฟ่าแชมเปียนส์ลีก สมัยที่ 6 ได้สำเร็จ